[{"text_idx": "#000000", "text": "Carcharu dyn am ymosod ar swyddogion heddlu a staff ysbyty"}, {"text_idx": "#000001", "text": "Disgrifiad o\u2019r llun, Cafodd ymosodiad Kevin Humphrey Jones ei ddisgrifio fel un \"ffiaidd a cwbl annerbyniol\""}, {"text_idx": "#000002", "text": "Mae dyn o Ynys Mo\u0302n wedi ei garcharu am 20 wythnos ar o\u0302l pledio'n euog i sawl cyhuddiad, gan gynnwys ymosod ar swyddogion heddlu ac ymosod ar nyrs dan hyfforddiant."}, {"text_idx": "#000004", "text": "Cafodd Mr Jones ei arestio yn wreiddiol am ddwyn sawl eitem o siop Debenhams ym Mangor."}, {"text_idx": "#000005", "text": "Dywedodd Glyn Roberts ar ran yr amddiffyniad fod Mr Humphrey Jones yn teimlo cywilydd am ei ymddygiad, a bod ei weithredoedd yn ganlyniad i'r cyffuriau a gymerodd cyn y digwyddiad."}, {"text_idx": "#000006", "text": "Yn o\u0302l Mark Jones o Ffederasiwn Heddlu Gogledd Cymru mae'r digwyddiad yn esiampl arall o ymosodiadau \"ffiaidd a cwbl annerbyniol\" yn erbyn swyddogion."}, {"text_idx": "#000007", "text": "Fe blediodd Mr Humphrey Jones yn euog i ladrata, pedwar cyfrif o ymosod ar yr heddlu, dau gyfrif o ymddygiad bygythiol, un cyfrif o ymosod cyffredin ac un o achosi gwerth \u00a365 o ddifrod i'w gell."}, {"text_idx": "#000008", "text": "Pan gafodd Mr Humphrey Jones ei arestio mae'n ymddangos ei fod wedi bygwth swyddogion heddlu drwy ddweud y byddai'n ymosod arnynt pan \"nad oes camera\u0302u o'u cwmpas\"."}, {"text_idx": "#000009", "text": "Clywodd y llys fod y diffynnydd wedi dechrau teimlo'n benysgafn yn y ddalfa, o ganlyniad i'r Xanex yr oedd wedi ei gymryd yn gynharach yn y dydd, ac fe gafodd ei gymryd i Ysbyty Gwynedd."}, {"text_idx": "#000010", "text": "Galw'r heddlu i gamdriniaeth ysbytai 'unwaith y dydd'Ymosodiadau ar staff 999: Cynnig cosbi'n llymach"}, {"text_idx": "#000011", "text": "Ond ar o\u0302l clywed nad oedd yn cael smocio ar dir yr ysbyty, clywodd y llys fod Mr Humphrey Jones wedi bygwth, cicio a phoeri ar ddau swyddog heddlu wrth iddynt geisio ei dawelu."}, {"text_idx": "#000012", "text": "Cafodd dau swyddog arall eu cicio ar o\u0302l cael eu tynnu mewn i'r digwyddiad."}, {"text_idx": "#000013", "text": "Ar o\u0302l ceisio helpu tawelu'r dyn, cafodd nyrs dan hyfforddiant, oedd yn 21 oed, ei chicio ar o\u0302l i Mr Humphrey Jones ddatgan na fyddai'n cael ei arestio gan ei bod hi'n nyrs."}, {"text_idx": "#000015", "text": "Dywedodd Mr Jones na ddylai ymosodiadau ar swyddogion gael ei derbyn fel \"rhan o'r swydd\", gan bwysleisio ei bod hi'n \"amser i'r rhai mewn pw\u0302er gydnabod hyn\"."}, {"text_idx": "#000016", "text": "\"Unwaith eto mae swyddogion heddlu yn dioddef o ymosodiadau ffiaidd a chwbl annerbyniol wrth gyflawni eu dyletswyddau yn amddiffyn y cyhoedd,\" meddai."}, {"text_idx": "#000017", "text": "Mae'r swyddogion a fu'n rhan o'r ymosodiadau bellach yn derbyn cefnogaeth gan Ffederasiwn Heddlu Gogledd Cymru."}, {"text_idx": "#000018", "text": "Galw'r heddlu i ysbytai 'bob dydd' llyneddCyhoeddwyd29 Mehefin 2018Cosbau llymach am ymosod ar staff 999?Cyhoeddwyd27 Chwefror 2018"}, {"text_idx": "#000019", "text": "Galw'r heddlu i ysbytai 'bob dydd' llynedd"}, {"text_idx": "#000020", "text": "Cosbau llymach am ymosod ar staff 999?"}, {"text_idx": "#000021", "text": "Prif StraeonDiffoddwyr ta\u0302n Gogledd Cymru yn bygwth streicCyhoeddwyd9 awr yn o\u0302lCyngor yn 'peryglu pobl ddall' gyda newidiadau ffyrddCyhoeddwyd1 diwrnod yn o\u0302l'Balch fod gan fy mab opsiwn i ddod o hyd i'w dad'Cyhoeddwyd15 awr yn o\u0302l"}, {"text_idx": "#000023", "text": "Cyngor yn 'peryglu pobl ddall' gyda newidiadau ffyrdd"}, {"text_idx": "#000024", "text": "'Balch fod gan fy mab opsiwn i ddod o hyd i'w dad'"}, {"text_idx": "#000035", "text": "Cysylltwch a\u0302 niTabledi a ffonau symudolHefyd yn Gymraeg"}]